**VAŽNO!**

 **Kako bismo zajedno što kvalitetnije proveli ispite DM jesenskoga roka školske godine 2017./2018. donosimo ovaj podsjetnik za pripremu:**

**1.**
- obavijest o prijavi ispita za učenike i sve ostale kandidate objavljena je na mrežnim stranicama [http://www.ncvvo.hr](http://www.ncvvo.hr/) i [www.postani-student.hr](http://www.postani-student.hr/)- učenici **samostalno prijavljuju ispite** DM
- učenici **samostalno do 2.08.2018. mogu odjaviti prijavljene ispite** prema naputku koji je objavljen na stranici Centra i Postani student
- za jesenski rok nije moguća naknadna promjena ispita, promjena razine ispita i naknadna prijava
- učenici koji prijave ispit, koji su položili u ljetnome roku, obveznici su plaćanja ispita (ako prijave ispit na drugoj razini također su obvezni platiti ispit)
- ako učenik nije položio ispit koji je polagao u ljetnome roku, ne plaća ispit ako ga prijavi za jesenski rok
- prijavnice se **ne printaju iz SRDM i učenici ih ne potpisuju**
- do **2.08.2018.** rok je za plaćanje ispita. Uplate izvršene nakon roka neće se uvažiti jer ih sustav nije u mogućnosti evidentirati.

**2.**
  Učenici četvrtih/petih razreda srednjih škola u RH, koji smatraju da im je **potrebna** prilagodba ispitne tehnologije o potrebi prilagodbe u jesenskome roku trebaju **obavijestiti ispitnog koordinatora škole.
  Ispitni koordinator treba Centru dostaviti popunjen obrazac zahtjeva za prilagodbu zajedno s dokumentacijom kojom se zahtjev potkrepljuje.
  Rok za dostavu zahtjeva za prilagodbu je 2.08.2018. (uključujući i taj dan).**

Učenici četvrtih/petih razreda srednjih škola u RH**kojima je prilagodba ispitne tehnologije bila odobrena** na ispitima državne mature ljetnoga roka 2017/2018. godine, o potrebi prilagodbe u jesenskome roku trebaju **obavijestiti ispitnog koordinatora škole.
Rok za dostavu obavijesti je 31.07.2018.**

*Odjel za organizaciju i provođenje ispita*